На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019,89/2022), члана 11. Одлуке о првом ребалансу буџета општине Гаџин Хан за 2022. годину („Службени лист града Ниша“ број 116/2021,89/2022) и предлога Службе за буџет, финансије и пореску администрацију број 400-936/22-IV/01 од 24.10.2022. године,

Општинско веће општине Гаџин Хан на седници одржаној 24. октобра 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2022. годину (“Службени лист града Ниша” број 116/2021,89/2022):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 66.**

**Економска класификација 499000 - Средства резерве,**

**ОДОБРАВАЈУ СЕ** средства у износу од **351.000,00** динара (тристотинепедесетједнухиљадудинара) Општинској управи Гаџин Хан за трошкове парничних поступака.

1. Средства из тачке 1. овог предлога распоређују се у оквиру

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 59**

**Економска класификација 483111-Новчане казне и пенали по решењу судова**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2022. годину и финансијског плана Општинске управе Гаџин Хан утврђено је да на економској класификацији 483100-Новчане казне и пенали по решењу судова нису планирана довољна средства за ове намене.

Општински правобранилац општине Гаџин Хан 20.10.2022.године доставио је Служби за буџет, финансије и локалну пореску администрацију општине предмете за плаћање на основу вансудских поравнања са адвокатом Станковић Миланом из Ниша у предметима који се воде пред Основним судом у Нишу а односе се на експроприсане непокретности. Укупна обавеза по овим предметима износи 470.300,00 динара од чега за фактички експроприсану непокретност 40.300,00 динара и трошкове поступка 430.000,00 динара. Закључена су следећа вансудска поравнања:

- 17.10.2022. године закључено је Вансудско поравнање број 70-158/22 између адвоката Станковић Милана из Ниша, Митровић Станоја из Гркиње и Општине Гаџин Хан којим се општина обавезује да на име накнаде за фактички експроприсану непокретност дела кп.бр.2684 КО Гркиња у површини од 7м2 исплати износ од 1.600,00 динара и износ од 81.900,00 динара на име трошкова поступка. Преко тужиочеве непокретности тужени-општина је просекао а потом и асфалтирао општински пут Горње Власе-Гркиња.

- 17.10.2022. године закључено је Вансудско поравнање број 70-157/22 између адвоката Станковић Милана из Ниша, Петровић Љубинке из Ниша и Општине Гаџин Хан којим се општина обавезује да на име накнаде за фактички експроприсану непокретност дела кп.бр.1844/2 КО Горње Власе у површини од 30м2 исплати износ од 9.000,00 динара и износ од 81.900,00 динара на име трошкова поступка. Преко тужиочеве непокретности тужени-општина је просекао а потом и асфалтирао општински пут Горње Власе-Гркиња.

- 17.10.2022. године закључено је Вансудско поравнање број 70-156/22 између адвоката Станковић Милана из Ниша, Миљковић Богдана из Гркиње и Општине Гаџин Хан којим се општина обавезује да на име накнаде за фактички експроприсану непокретност дела кп.бр.2689 КО Гркиња у површини од 15м2 исплати износ од 3.450,00 динара и износ од 81.900,00 динара на име трошкова поступка. Преко тужиочеве непокретности тужени-општина је просекао а потом и асфалтирао општински пут Горње Власе-Гркиња.

- 17.10.2022. године закључено је Вансудско поравнање број 70-151/22 између адвоката Станковић Милана из Ниша, Станимировић Слађане из Гркиње и Општине Гаџин Хан којим се општина обавезује да на име накнаде за фактички експроприсану непокретност дела кп.бр.7404/2 КО Гркиња у површини од 44м2 исплати износ од 10.150,00 динара и износ од 91.900,00 динара на име трошкова поступка. Преко тужиочеве непокретности тужени-општина је просекао а потом и асфалтирао општински пут Горње Власе-Гркиња.

- 17.10.2022. године закључено је Вансудско поравнање број 70-150/22 између адвоката Станковић Милана из Ниша, Илић Стојанке из Гркиње и Општине Гаџин Хан којим се општина обавезује да на име накнаде за фактички експроприсану непокретност дела кп.бр.3114 КО Гркиња у површини од 70м2 исплати износ од 16.100,00 динара и износ од 92.400,00 динара на име трошкова поступка. Преко тужиочеве непокретности тужени-општина је просекао а потом и асфалтирао општински пут Горње Власе-Гркиња.

За надокнаду фактички експроприсане непокретности постоје обезбеђена средства у Одлуци о првом ребалансу буџета општине Гаџин Хан за 2022.годину на економској класификацији 485.

За надокнаду парничних трошкова на економској .класификацији 483, позиција 59, расположива средства износе 79.711,27 динара па се из текуће буџетске резерве издваја износ од 350.288,73 динара како би се покрили настали парнични трошкови.

.

Број: 06-400-502/22-III

У Гаџином Хану, 24.10.2022.године

ПРЕДСЕДНИК

ОПШТИНСКОГ ВЕЋА

Милисав Филиповић